L'Alcaldessa més a prop, en el 'Gonga'
20/12/2010

# L'Alcaldessa més a prop, en el 'Gonga'

*   20/12/2010
*   [Imprimir](#)
*   Compartir
*    https://www.alaquas.org/documento.asp?id\_do=12448

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12448%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20m%C3%A9s%20a%20prop%2C%20en%20el%20%E2%80%98Gonga%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12448/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12448/20122010img_4139_Form_4.jpg)](https://www.alaquas.org/ficheros/documentos/2010/2/12448/20122010img_4139_Form_10.jpg "<a href='https://www.alaquas.org/ficheros/documentos/2010/2/12448/20122010img_4139_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa més a prop, en el ‘Gonga'</a>")

Els veïns i veïnes del barri traslladen a Elvira García Campos les seues propostes i necessitats en una nova trobada de 'L'alcaldessa més a prop' en el qual la primera edil va explicar les accions empreses al parc del Rollet, l'albereda Nord i al col·legi González Gallarza per l'Ajuntament d'Alaquàs

L'alcaldessa d'Alaquàs, Elvira García Campos, va escoltar dijous passat les propostes dels veïns i veïnes de l'entorn del col·legi públic González Gallarza. que es van reunir en el saló d'actes del centre per a assistir a una nova trobada ciutadana de "L'alcaldessa més a prop". La primera edil va exposar les accions i iniciatives que l'Ajuntament d'Alaquàs està engegant i principalment, va intercanviar propostes amb els assistents.

  
Elvira García va exposar els projectes municipals que s'han dut a terme enguany i va posar especial atenció als 3,2 milions d'euros provinents del conegut Pla E del Govern d'Espanya, que s'han destinat a despesa social i obra pública i que han servit a més per a subvencionar intervencions com la reforma i modernització de tots els parcs i jardins públics, com el del Rollet, la millora de la il·luminació de l'albereda Nord i les actuacions realitzades en tots els col·legis públics d'Alaquàs, especialment en el col·legi públic González Gallarza per a millorar les seues instal·lacions i dotar de nous serveis a l'alumnat.

En la seua intervenció, l'alcaldessa va parlar també del nou carril bici d'Alaquàs que comunica tots els barris de la ciutat amb els centres escolars i les instal·lacions municipals; de la remodelació integral de l'avinguda País Valencià, un nou espai accessible per a totes les persones i de les noves pistes de pàdel i tennis construïdes en el nou Poliesportiu del Terç d'Alaquàs. L'alcaldessa va parlar també de projectes en marxa com el Centre Cultural de l'Olivar i la plaça d'Espanya.

Aquesta és la tercera reunió de "L'alcaldessa més a prop" des que s'ha iniciat el nou curs després de l'estiu. En el curs passat es van celebrar trobades en una desena de zones de la ciutat i es van mantenir contactes amb els membres de diferents entitats i col·lectius. Fruit d'aquest treball es van prendre mesures d'ajust d'horaris dels serveis de neteja, es van aplicar recomanacions per a la instal·lació de mobiliari urbà o petites intervencions en voreres i calçada que han millorat la qualitat de vida dels veïns i veïnes.